By die Suid-Afrikaanse Akademie vir Wetenskap en Kuns se spitsberaad oor studente-onluste en die implikasies vir Afrikaans aan hoëronderwysinstellings wat vroeër die week in Pretoria gehou is, het Chris Klopper, besturende direkteur van die SAOU, gesê die aantal Afrikaanse skole het van 2010 tot 2015 met 355 afgeneem. Dis 355 minder instansies waar kinders in Afrikaans skoolgaan.
As julle plaaslike hoërskool nog Afrikaans is (die kans is skraal as julle in Limpopo bly), vat vir die skoolhoof en die Afrikaanse onnies koeksisters. Ondersteun jul plaaslike Afrikaanse gemeenskapsradiostasie deur daarna te luister en positiewe terugvoer te gee, nie deur te kla oor hulle Bobby se nuwe liedjie drie dae laas gespeel het nie. Lees die plaaslike gemeenskapskoerant en moenie vir die redakteur briewe skryf oor elke tik- en spelfout nie. Ten minste doen hulle iets vir Afrikaans.
Koop vir jou kinders en kleinkinders Afrikaanse DVD’s, en koop vir hulle (en vir jouself) Afrikaanse boeke. Ondersteun die Afrikaanse kunstenaars wat die moeite doen om in julle gemeenskapsaal te kom optree, al hou jy nie van haar musiek nie. Gaan kyk Afrikaanse teater, al moet jy stad toe ry daarvoor. Stuur vir jou familie oorsee alles waarop jy jou hande kan lê wat Afrikaans is. Praat Afrikaans oral waar jy kom. Sê dankie as jy diens in Afrikaans kry.
(* Vir die rekord: Ek sluit hierby elke oom en elke jongeling van albei geslagte wat saam kla in – omdat ek in die verlede beskuldig is daarvan dat die tannies in my redakteursbrief altyd die goeie karakters is en die ooms die slegtes, maak ek vandag die tannie die sondebok. Mens kan in dié land mos nie bekostig om nié polities korrek te wees nie.)
Dankie Susan – positiewe insigte. Daar is egter een ding wat ons moet byvoeg: Die “mode” om kinders na Engelse skole toe te stuur met die verskoning dat hulle op die wyse gereed gemaak word vir die besigheidswêreld wat deur Engels oorheers word. Ek kan nie hiermee saamstem nie. Ek kom uit die Marico uit (daar waar Engels in die 60-s so skaars soos ‘n Pool-hond in die Sahara is), het aan ‘n Afrikaanse universiteit (PUK) gestudeer en vir 30 jaar in ‘n organisasie waar die enigste besigheidstaal Engels was, gewerk. Ek het nooit probleme gehad nie. My kinders het ook in Afrikaans gestudeer en die meest van hulle werk in ‘n hoofsaaklik Engelse omgewing. Taal is ook nie vir hulle ‘n hindernis nie. Ons dra deels sel by tot al minder Afrikaanse skole omdat daar ‘n groot groep Afrikaanse ouers is wat verkies om hulle kinders na Engelse skole te stuur.
Reinhardt. Jy soek nou moeilikheid op die regte plek want jy gaan dit kry. (van ‘n klomp verkrampte afrikaanses of is dit afrikaanse verkramtes).
loes, jy is veilig. Dankie vir jou verduideliking. Ons looi egter net afrkaanse afrikaners wat oor die tou trap met hul taal
Jy kon dit nie beter gestel het nie. Ek raak so moedeloos as ek die kommentaar onder aan berigte lees, dat ek soms wens julle verbied dit. Ek kan nie glo dat mense so kinderagtig, kleinlik en bowenal rassisties kan wees nie! Dis soos Nero wat viool speel terwyl Rome brand.
as ek die ma van ‘n dogtertjie was, wat verkrag en vermoor is, en ek weet wie dit gedoen het, sou ek te bang wees om my neus by die deur uit te steek!
Petra, dit is nie so maklik om net te se die kind mag nie oorslaap by die pa nie. Dit kon selfs gebeur het met die ouer dogtertjie.
Ek verstaan wat jy bedoel, maar as jy nou terugkyk na verlede week se gebeure waar een van ons sangers homself asook sy gewese vrou, die se man en die welsynbeampte doodgeskiet het, het mammas GEEN keuse nie.